
Republika Hrvatska
Trgovački sud u Splitu
Split, Sukoišanska 6


Poslovni broj: 4.Stpn-73/2016-8
                                                                                                           

U IME REPUBLIKE HRVATSKE 

R J E Š E N J E
	
Trgovački sud u Splitu, po sucu ovog suda Katarini Mikulić, u postupku povodom prijedloga predlagatelja-dužnika KANDELA, d.o.o., Senjska 79, Split, OIB: 72111526933, 23. studenog 2018.

r i j e š i o     j e

            Odbacuje se prijedlog predlagatelja-dužnika KANDELA, d.o.o., Senjska 79, Split, OIB: 72111526933 za sklapanje predstečajne nagodbe. 
                                           

Obrazloženje

	Dana 23. rujna 2016. kod ovog suda zaprimljen je prijedlog predlagatelja-dužnika KANDELA, d.o.o., Senjska 79, Split, OIB: 72111526933 za sklapanje predstečajne nagodbe, a nakon provedenog postupka pred FINOM Regionalni centar Split. 

	Predlagatelj-dužnik je uz prijedlog dostavio i cjelokupan spis vođen pred FINOM u smislu odredbe članka 66. stavak 4. Zakona o financijskom poslovanju i predstečajnoj nagodbi (Narodne novine broj 108/12, 144/12 i 81/13, dalje ZFPPN). 

	Nakon što je sud pregledao prijedlog i isprave dostavljene uz prijedlog te utvrdio da su ispunjene pretpostavke za sklapanje predstečajne nagodbe iz članka 66. stavak 1.-4. ZFPPN, to je temeljem odredbe članka 66. stavak 5. ZFPPN rješenjem pod gornjim poslovnim brojem od 25. listopada 2018. odredio ročište radi sklapanja predstečajne nagodbe za dan 21. studenog 2018. 

	O ročištu radi sklapanja predstečajne nagodbe dužnik i svi vjerovnici obaviješteni su objavom navedenog rješenja na mrežnoj stranici e-Oglasna ploča sudova dana 25. listopada 2018. te objavom na web stranicama FINE 26. listopada 2018. Isto tako navedeno rješenje od 25. listopada 2018. dostavljeno je predlagatelju-dužniku i poštom te je u spis vraćena povratnica iz koje je razvidno da je predlagatelj-dužnik rješenje primio 29. listopada 2018. 

	Na zakazano ročište za sklapanje predstečajne nagodbe nisu pristupili niti dužnik, a niti itko od vjerovnika, pa je temeljem odrede članka 66. stavak 10., a u vezi s člankom 66. stavak 9. ZFPPN odlučeno kao u izreci ovog rješenja.  


U Splitu, 23. studenog 2018. 
Sudac
 

                                                                                                          Katarina Mikulić,v.r.
za točnost otpravka – ovlašteni službenik
Ivana Hajder 


Pouka o pravnom lijeku: Protiv ovog rješenja može se izjaviti žalba u roku od osam (8) dana. Žalba se podnosi Trgovačkom sudu u Splitu, Split, Sukoišanska 6, u tri primjerka, a o žalbi u drugom stupnju odlučuje Visoki trgovački sud Republike Hrvatske.

